Lumijoen kunnan kulttuuriavustusten myöntämisperiaatteet

**Kulttuuriavustusten myöntäminen:**

Lumijoen sivistys- ja hyvinvointilautakunta myöntää vuosittain avustusta kulttuuritoimintaa edistäviin ja monipuolistaviin tarkoituksiin. Kulttuuritoiminnalla tarkoitetaan toimintaa, jolla edistetään kulttuurin ja taiteen tekemistä, harrastamista, saatavuutta ja käyttöä sekä taide- ja kulttuurikasvatusta ja kulttuuriperintöä. (laki kuntien kulttuuritoiminnasta 166/2019). Avustustoiminta on harkinnanvaraista ja kohdennettua. Kulttuuriavustus myönnetään kuluvan kalenterivuoden toimintaan.

**Avustuksia myönnettäessä otetaan huomioon seuraavat seikat:**

* toiminnan tai tapahtuman laatu ja vaikuttavuus kunnan kulttuuritarjontaan
* yhteistyö eri toimijoiden välillä
* kuntalaisten osallistumista ei rajoiteta yhteisön jäsenyyden, kutsun, aatteellisen näkemyksen, korkeamman maksun tai muun näihin verrattavan seikan perusteella
* tapahtuman maksullisuus/maksuttomuus osallistujille
* hakijan muualta saatavissa/saatu tuki

**Avustuksen saamisen ehtona on, että avustusta saava järjestö, työryhmä tai yksityinen henkilö sitoutuu järjestämään tapahtuman tai muutoin esiintymään tai tuomaan taidetta esille Lumijoen kunnassa avustuksen myöntämisvuonna tai sitä seuraavana vuonna.**

**Ketkä voivat hakea:**

Hakijana voivat olla rekisteröidyt seurat ja yhdistykset sekä rekisteröimättömät kulttuuritoimintaa harjoittavat ryhmät. Myös yksityiset aktiivisesti kulttuuritoimintaa harrastavat kuntalaiset voivat hakea kulttuuriavustusta.

Avustuksia ei myönnetä:

* yhdistysten perustamiseen
* yritystoimintaan
* tapahtumaan jonka keskeinen tarkoitus on taloudellisen voiton tavoittelu
* jos hakijan taloudellinen tilanne on niin heikko, ettei toiminnan jatkamiselle ole edellytyksiä
* tutkintoon johtavaan ammatilliseen koulutukseen
* kokouskuluihin, virkistysmatkoihin, pikkujouluihin tai muuhun yhdistyksen, järjestön tai ryhmän sisäiseen toimintaan
* kunnan omien tilojen vuokrauskustannuksiin
* mihinkään sellaiseen toimintaan johon on haettu tai saatu kunnalta muuta tukea

Kulttuuriavustuksia haetaan erillisellä lomakkeella. Hakemuksen mukana on toimitettava seuraavat liitteet:

**Yhdistykset:**

* edellisen vuoden toimintakertomus ja tilinpäätös (tilintarkastuskertomus)
* kuluvan vuoden talousarvio
* kuluvan vuoden toimintasuunnitelma
* yhdistyksen säännöt

**Yksityishenkilö:**

* ansioluettelo
* työsuunnitelma
* kustannusarvio

**Kulttuuria harjoittava ryhmä:**

* vastuuhenkilön yhteystiedot
* raportti ryhmän aiemmasta toiminnasta
* työsuunnitelma
* kustannusarvio

Kulttuuriavustuksen saajan on toimitettava kulttuuritoimelle kirjallinen selvitys avustuksen käyttämisestä kuitteineen. Jos avustettava kohde muuttuu, avustus voidaan maksaa vain jos muutokseen on saatu kulttuuritoimelta lupa ennen toiminnan järjestämistä tai projektin aloittamista.

Avustus voidaan vaatia palautettavaksi:

* jos varoja on käytetty muuhun kuin hakemuksessa ilmoitettu tarkoitukseen
* jos lautakunnalle on annettu virheellisiä tai harhaanjohtavia tietoja.

Lumijoen kunta julistaa kulttuuriavustukset haettaviksi kunnan internet- sivuilla ja kuntatiedotteessa. Hakemukset osoitetaan kunnan vapaa-aikatoimenohjaajalle. Myöhästyneitä hakemuksia ei käsitellä. Avustusten hakuasiakirjat, päätökset ja raportit ovat julkisia asiakirjoja.